

III. évf. 43. szám **Évközi 29. vasárnap** 2016. október 16.

**Október: a Rózsafüzér hónapa**

**A Rózsafüzér- ájtatosság hagyományos módon**

A négy rózsafüzért a következőképpen imádkozhatjuk: hétfőn és szombaton az örvendetes rózsafüzért, csütörtökön a világosság titkait, kedden és pénteken a fájdalmasat és szerdán, valamint vasárnap a dicsőségeset. Ettől azonban el is lehet térni.

A rózsafüzért keresztvetéssel kezdjük, majd elmondjuk az Apostoli hitvallást. Az első szemekre elmondjuk a bevezető imákat: Mi Atyánk…, három Üdvözlégy Mária a megfelelő titkokkal és Dicsőség. Ezt követően kezdjük az első tizedet a Miatyánkkal és a tíz Üdvözléggyel. A tizedek végén a **Dicsőséget imádkozzuk**. Sok helyen elimádkozzák a következő **imádság**ot:

*Ó, Jézusom, bocsásd meg bűneinket, ments meg minket a pokol tüzétől, vidd a mennybe a lelkeket, különösen azokat, akik legjobban rászorulnak irgalmadra.*

|  |  |
| --- | --- |
| ***Az örvendetes olvasó***  *A bevezető három Üdvözlégyre:*  *1. aki hitünket növelje,*  *2. aki reményünket erősítse,*  *3. aki szeretetünket tökéletesítse,*  *A tizedekre:*  *1. akit te, Szent Szűz a Szentlélektől fogantál,*  *2. akit te, Szent Szűz, Erzsébetet látogatván hordoztál,*  *3. akit te, Szent Szűz a világra szültél,*  *4. akit te, Szent Szűz a templomban bemutattál,*  *5. akit te, Szent Szűz a templomban megtaláltál,* | ***A világosság olvasója***  *A bevezető három Üdvözlégyre:*  *1. aki megtisztítson minket,*  *2. aki lelkünk békéjét megőrizze,*  *3. aki a szentségekben megerősítsen,*  *A tizedekre:*  *1. aki a Jordán vizében megkeresztelkedett,*  *2. aki a kánai menyegzőn kinyilvánította isteni erejét,*  *3. aki meghirdette Isten országát,*  *4. aki a Tábor hegyén megmutatta isteni dicsőségét,*  *5. aki az Eucharisztiában nekünk adta önmagát,* |
| ***A fájdalmas olvasó***  *A bevezető három Üdvözlégyre:*  *1. aki értelmünket megvilágosítsa,*  *2. aki emlékezetünket megerősítse,*  *3. aki akaratunkat tökéletesítse,*  *A tizedekre:*  *1. aki érettünk vérrel verítékezett,*  *2. akit érettünk megostoroztak,*  *3. akit érettünk tövissel koronáztak,*  *4. aki érettünk a keresztet hordozta,*  *5. akit érettünk keresztre feszítettek,* | ***A dicsőséges olvasó***  *A bevezető három Üdvözlégyre:*  *1. aki gondolatainkat irányítsa,*  *2. aki szavainkat vezérelje,*  *3. aki cselekedeteinket kormányozza,*  *A tizedekre:*  *1. aki a halálból feltámadt,*  *2. aki a mennybe felment,*  *3. aki nekünk a Szentlelket elküldte;*  *4. aki téged, Szent Szűz, a mennybe fölvett,*  *5. aki téged, Szent Szűz, a mennyben megkoronázott* |

Valamennyi rózsafüzért követően elimádkozhatjuk a **lorettói litániát** vagy pedig az alábbi **könyörgést:**

*Imádkozzál érettünk, Istennek szent Anyja! Hogy méltók lehessünk Krisztus ígéreteire! Könyörögjünk! Urunk, Istenünk, a te egyszülött Fiad életével, halálával és feltámadásával megszerezte nekünk az örök élet jutalmát: add meg, kérünk, hogy e titkokról a Boldogságos Szűz Mária szentolvasójának elmondásával megemlékezve, higgyük, amit magukban foglalnak, és elnyerjük, amit ígérnek. Krisztus, a mi Urunk által. Ámen.*

HIRDETÉSEK

Idén is lesz lehetőség szentmise szándékot kérni elhunyt szeretteinkért, hozzátartozóinkért Halottak napja ünnepéhez kapcsolódóan. A templom erre kijelölt helyén találhatnak borítékot a kedves testvérek, melybe elhelyezhetik, az elhunytak nevét, illetve a miseadományokat. November hónapban ezekre a szándékokra ajánljuk fel a szentmiséket.

A Berceli Templomban a kegytárgyaknál elhelyezésre került üveg mécses, így szeretnénk megkönnyíteni az elhunyt szeretteikért gyújtott gyertyák beszerzését. (fehér: 140 Ft/db, arany: 150 Ft/db, piros: 200 Ft/db) Befolyt összegekből a templomkertjeinkbe szeretnénk virágokat (rózsa) ültetni, illetve a temetőkerteket rendbe tenni.

Egy acsai nagymama beteg unokájával műanyag kupakokat gyűjt. Kérjük a Kedves Testvéreket, ne dobják ki a palackok kupakját, hanem gyűjtsék össze a beteg kisfiú számára! A kupakokat a Szent Miklós Közösségi Házban adhatják le hétköznapokon 10:00-15:00 között. *Nemecz Mihályné, Acsa, Dózsa György út 1. 06 30/975 74 38*

Még az Irgalmasság évében szeretnénk Szeretetmenü étkeztetést indítani Becskén és Nógrádkövesden is. Várjuk önkéntesek jelentkezését, akik ebben szívesen segítenének.

Bercelen a 9. csoport takarít.

2016.10.17. H 17:00 Szentségimádás a Galgagutai Templomban

17:30 Októberi litánia a Berceli Templomban

19:00 Szentmise a Szécsénkei Templomban

2016.10.18. K 17:30 Októberi litánia a Berceli Templomban

19:00 Szentmise a Becskei Templomban

2016.10.19. Sz 17:30 Októberi litánia a Berceli Templomban

18:00 Szentségimádás a Berceli Templomban

19:00 Szentmise a Berceli Templomban

2016.10.20. Cs 17:30 Októberi litánia a Berceli Templomban

18:00 Szentségimádás a Berceli Templomban


2016.10.21. P 17:00 Szentmise a Becskei Templomban

17:30 Októberi litánia a Berceli Templomban

2016.10.22. Sz 16:30 NB!!! Szentmise a Berceli Templomban *+Blaskó Ferenc, felesége, Mária gyermekei és az idős szülőkért*

**2016.10.23. V** **8:30 Szentmise a Berceli Templomban**

**Missziós 9:00 Igeliturgia a Vanyarci Templomban**



**vasárnap 10:30 Szentmise a Becskei Templomban**

*(perselyből* **10:30 Igeliturgia a Galgagutai Templomban**

*a missziókat*  **12:00 Szentmise a Szécsénkei Templomban**

*támogatjuk )* **12:00 Igeliturgia a Nógrádkövesdi Templomban**

15:00 Keresztút Hazánkért, a magyar hősökért a Berceli Kálváriánál

2016.10.29.Szo Ipolymenti Ifjúsági Találkozó Varsányban: 7.30 Regisztráció (a suliban) 8.30 Köszöntések (templom) 9.15 Előadás (templom) 9.45 Kiscsoport 11.00 Szentmise 12.30- Ebéd 13.45- Fakultációk (suli) 15.15- Közös záróima

2016.11.20 V 10:00 Az Irgalmasság Évének ünnepélyes lezárása a Váci Székesegyházban

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005